Item de meyer van loeven in ene gebavene gedinghe voir scepene van loeve
inde banck aldaer sprac aen henricke fraybant seggende dat hi daer bi en aen
stot daer een ysebaert doet geslage waert van
vors
de welke den ysebaert doet sloech op wrake om dat hi sinen vader den meye van
londerssele ter doet bracht hadde en seyde dat de selve henric frayman na tfeyt
mette doetsleghe ewech ghinc over de kerchof en dat hi met hem voervluchtich
geweest hadde En dit boet de voirs meye van loeven te thoenen en mette miste
ec meynende daer om de selve meye van loeven op dat hi dit gethoene const dat
brabae
de voirs henric tot behoef m genedichs hen van loeven sijn lijf en sijn goet ver
voert soude hebbe of alsulke broeke als de scepen dair af wisen soude
Dair op de selve henric met sine geleverde voerspreke dede verantwerde
seggende dat hem die aensprake nummeer ontstade doen en soude en dat hi noch
lijf noch goet verboert en hadde ovmids dat hi noyt handedich geweest en hadde
aende voirs wile ysebaert noch hem en stiet noch en sloech en getroeste hem
des wel srechts so dat de meye van loeven maende de scepen van loeve wes
een recht sijn soude de welke wijsde voe een vonnisse want hem de meye
thoenisse vermeten hadde dat si dat begheerde taenhoren en daen teynde recht
daer de meye van loeve dach toe nam en dien come sijnde qmien vier goede
mane dair af de twee tuyghde en droeghe op haen eet ten heylighe dat de
voirs henric frayman stont met ene stave op een roede na daer de voirs
ysebaert doet bleef en dat si hem mette doetsleghe saghe gaen ov den
kerthof En des ghelijx tuyghde dander twee dat si de selve henricke frayma
mette voirs doetsleghe over de kerchof saghen gaen mer negheen va alle
en saghen dat de voirs henric hantdedich was aende voirs doden of sciet of
sloech So dat de voirs meye maende de scepen van loeve na aensprake
na verantwde na de waerheyt en na alle des voe hen comen wae
wes een recht sijn soude de welke wijsde voe een vonnisse dat de voirs
henric mine genedige he van brabant doen soude een bedevart ts peters te
romen en derwart te porre bynne xl daghe en goede wairh d af
brenghe of des meyers goede moet te hebbe inde name va onse gened he
voirs pnt egidio rike rasone de gmo johe pynnoc iunioe jacobo ex lyemige
johe vand lynde et johe de ponte scab lov anno xiiii xxiii ix septebr